Bengt Halvard Odden

Bengt Halvard Odden (født 1. oktober 1977 i Notodden) er en norsk lokalpolitiker som representerer Arbeiderpartiet. Han er ordfører i Hjartdal kommune fra 2015.

Odden er også leder av Hjartdal Arbeiderparti. Før han ble ordfører har han vært organisasjonssjef i Hjartdal kommune, barnehagestyrer i Tuddal og avdelingsleder i NAV Hjartdal.

I sine barne- og ungdomsår var han en aktiv skøyteløper for Sportsklubben Snøgg fra Notodden i perioden fra 1984 til og med 2002. Han deltok i junior-NM på skøyter i årene 1995–1997 i både sprint (21.-plass 1995 i Bergen, 28.-plass i 1996 på Hamar og 17.-plass i 1997 i Alta) og enkeltdistanse (1995 og 1996).

Referanser

Eksterne lenker 
 

 
 

Ap-ordførere i Telemark
Ordførere i Hjartdal
Norske skøyteløpere
Skøyteløpere for Sportsklubben Snøgg
Personer fra Notodden kommune